**До**  
Кмета на Община Самоков

**От**  
от „Доганов дизайн” ЕООД

с адрес гр. Самоков, ул. „Иван Вазов” 83,

тел. +359889199220, [kdoganov@mail.bg](mailto:kdoganov@mail.bg)

**Относно:** Обявяване на инвестиционно предложение по реда на чл. 95, ал. 1 от ЗООС и чл. 4, ал. 2 от Наредбата за условията и реда за извършване на оценка на въздействието върху околната среда

**Уважаеми господин Джоргов,**

В качеството ми на инвеститор Ви уведомявам за следното инвестиционно предложение: **„Изграждане на апартаментен хотел - глемпинг комплекс с мобилни къщи и зона за каравани/кемпери в к.к. Боровец“**, в поземлен имот с идентификатор **65231.920.278,** с площ 2 978 кв.м., находящ се в к.к. Боровец, община Самоков, Софийска област.

На основание чл. 95, ал. 1 от Закона за опазване на околната среда и чл. 4, ал. 1 от Наредбата за условията и реда за извършване на ОВОС, моля да **публикувате обявата за инвестиционното предложение на интернет страницата на Община Самоков и/или да я поставите на официалното информационно табло на общината.**

Към настоящото писмо прилагам текста на обявата.

Моля, след извършеното публикуване, да бъдеизготвено и изпратено писмо от Община Самоков **относно резултатите от осигурен обществен достъп до информацията по Приложение № 2  към чл. 6 от**Наредбата за условията и реда за извършване на оценка на въздействието върху околната среда, което да послужи като доказателство пред РИОСВ – София.

Благодаря предварително.

**С уважение,**

**Ивета Доганова**

**Управител**

**Доганов дизайн ЕООД**

**Приложение № 2 към чл. 6** от *Наредбата за условията и реда за извършване на оценка на въздействието върху околната среда*

**Информация за преценяване на необходимостта от ОВОС**

1. **Информация за контакт с възложителя:**

1. „Доганов дизайн” ЕООД, със седалище гр. Самоков, ул. „Иван Вазов” 83.

2. Пълен пощенски адрес: община Самоков, пк 2000, гр. Самоков, ул. „Иван Вазов” 83

3. Телефон: +359 889199220, e-mail: kdoganov@mail.bg

4. Лице за контакти: Ивета Доганова – управител

II. **Резюме на инвестиционното предложение**

1. **Характеристики на инвестиционното предложение**

а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост

Инвестиционното предложение предвижда изграждане на апартаментен хотел - глемпинг комплекс с мобилни къщи и зона за кемпери/каравани в ПИ с идентификатор 65231.920.278 с площ 2 978 кв.м., находящ се в к.к. Боровец, община Самоков.  
Проектът включва:

* Разполагане на до 18 мобилни къщи с площ от 24 до 40 кв.м. и височина до 6 м;
* Зона за настаняване на кемпери и каравани;
* Обслужващи постройки – рецепция и складови помещения;
* Паркинг зона и вътрешни алеи с настилка от трошена баластра;
* Външно/нощно осветление.

Комплексът ще бъде с нисък строителен отпечатък, без масивно застрояване и тежки земекопни дейности. Предвижда се използване на устойчиви строителни материали и внедряване на енергийно ефективни технологии.

б) взаимовръзка и кумулиране с други съществуващи и/или одобрени инвестиционни предложения;

В района на к.к. Боровец съществуват и други туристически обекти, които формират общ туристически натиск върху инфраструктурата и природните ресурси. Инвестиционното предложение не предполага значимо кумулативно въздействие, тъй като е с малък мащаб, ограничен капацитет и екологосъобразни мерки.

в) използване на природни ресурси по време на строителството и експлоатацията на земните недра, почвите, водите и на биологичното разнообразие;

* **Водоснабдяване** – чрез съществуващата ВиК мрежа.
* **Електрозахранване** – външно присъединяване към мрежата и допълнително използване на фотоволтаични панели с батерии за съхранение на енергия.
* **Отопление/охлаждане** – чрез климатици.  
  Не се предвижда използване на земни недра, почви или природни ресурси, различни от необходимите за поддържане на туристическия обект. Съществуващата растителност ще бъде максимално запазена.

г) генериране на отпадъци - видове, количества и начин на третиране, и отпадъчни води;

* **Битови отпадъци** – ще се събират разделно и ще се извозват чрез общинската система за управление на отпадъци.
* **Отпадъчни води** – ще се заустват в централната канализационна мрежа.
* **Строителни отпадъци** – не се очакват в значими количества, поради липсата на масивно строителство.

д) замърсяване и вредно въздействие; дискомфорт на околната среда;

Инвестиционното предложение не предполага съществени емисии на замърсители във въздуха, почвата и водите.

* Не се предвиждат източници на шум по време на експлоатацията (не се използват генератори, озвучителни системи и др.).
* Автомобилен достъп ще бъде осигурен само до паркинг зоната, без движение на МПС в зоната на мобилните къщи.

е) риск от големи аварии и/или бедствия, които са свързани с инвестиционното предложение;

Районът не е характерен със свлачища, наводнения или лавинни явления.  
Пожарната безопасност ще бъде гарантирана чрез изградена противопожарна система и наличието на пожарогасители.

ж) рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето.

Инвестиционното предложение не предполага неблагоприятни въздействия върху факторите на жизнената среда. Не се използват опасни вещества или химикали, не се очакват шумови или атмосферни натоварвания, които да представляват риск за здравето на посетители или персонал.

1. **Местоположение на площадката, включително необходима площ за временни дейности по време на строителството.**

Инвестиционното предложение ще се реализира в поземлен имот с идентификатор **65231.920.278**, с обща площ **2 978 кв.м.**, находящ се в курортен комплекс **Боровец**, община Самоков, Софийска област. Площадката е с лесен достъп от съществуващата пътна мрежа и е в рамките на територия от ОУП, предназначена за курортно строителство и туристическа дейност.

За реализиране на инвестиционното предложение не се предвижда извършване на масивни строителни дейности, а разполагане на мобилни (преносими) къщи, както и изграждане на обслужващи съоръжения. Необходимата площ за временни дейности по време на изграждането ще бъде ограничена в рамките на самия имот и няма да се засягат съседни терени. Тя ще се използва основно за временно складиране на материали и монтажни дейности, след което ще бъде рекултивирана и приведена в първоначален вид.

1. **Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС.**

**По време на строителството (монтажния етап):**

* Дейностите ще се състоят основно в доставка и разполагане на мобилните къщи върху предварително подготвени площадки без извършване на тежки земекопни или бетонови работи;
* Изграждане на обслужващи обекти – рецепция и складови помещения, както и оформяне на паркинг зона и вътрешни алеи с трошена баластра;
* Изпълнение на довеждащи връзки към съществуващата ВиК и електроразпределителна мрежа;
* Монтаж на фотоволтаични панели и системи за съхранение на енергия;
* Не се очаква генериране на значими количества строителни отпадъци. Възможните минимални количества ще бъдат предадени за оползотворяване/обезвреждане чрез общинската система или лицензирани оператори.

**По време на експлоатацията:**

* Обектът ще функционира като туристически комплекс от типа апартаментен хотел „глемпинг“, предлагащ настаняване в мобилни къщи и зона за кемпери/каравани;
* Електроснабдяването ще се осъществява чрез външно присъединяване към електроразпределителната мрежа, комбинирано с производство на енергия от фотоволтаични панели;
* Водоснабдяването ще бъде от съществуващата ВиК мрежа;
* Отопление и охлаждане ще се осъществяват чрез енергийно ефективни климатици;
* Отпадъчните води ще се отвеждат в централната канализационна система;
* Битовите отпадъци ще се събират разделно и ще се извозват чрез общинската система за управление на отпадъци;
* Не се очаква генериране на производствени отпадъци, тъй като дейността е изцяло туристическа и обслужваща.

1. **Схема на нова или промяна на съществуваща пътна инфраструктура.**

Не се предвижда нова или промяна на съществуваща пътна инфраструктура.

1. **Програма за дейностите, включително за строителство, експлоатация и фазите на закриване, възстановяване и последващо използване.**

**Строителство (монтаж и въвеждане в експлоатация):**

* Подготовка на площадката – почистване, изравняване и обособяване на зоните за мобилните къщи, паркинг и обслужващи постройки;
* Доставка, изграждане и монтаж на мобилните къщи (до 18 броя) върху подготвени площадки;
* Изграждане на рецепция и склад;
* Изпълнение на вътрешни алеи и паркинг зона с настилка от трошена баластра;
* Прокарване на връзки към съществуващата ВиК и електроразпределителна мрежа;
* Монтаж на фотоволтаични панели и съоръжения за съхранение на енергия;
* Въвеждане на противопожарна система.  
  Срокът за монтажните дейности е кратък и ще се ограничи в рамките на до две строителни кампании.

**Експлоатация:**

* Обектът ще функционира като апартаментен хотел - глемпинг комплекс за целогодишно туристическо настаняване;
* Поддържане на редовна експлоатация на ВиК и електроснабдителната система, както и на фотоволтаичните панели;
* Събиране и извозване на битови отпадъци чрез общинската система;
* Текуща поддръжка на алеи, зелени площи и къщи.

**Фаза на закриване:**

* При евентуално преустановяване на експлоатацията мобилните къщи и обслужващите постройки могат да бъдат демонтирани и изнесени от площадката;
* Демонтаж на фотоволтаичните системи и съоръженията за съхранение на енергия;
* Премахване на паркинг настилката и възстановяване на терена;
* Всички образувани отпадъци от демонтажа ще бъдат предадени на лицензирани оператори.

**Възстановяване и последващо използване:**

* Площадката ще бъде рекултивирана, като се възстановят теренните характеристики и се запази възможността за последващо използване за курортни или туристически дейности в съответствие с предназначението на имота;
* Теренът може да бъде използван и като зелена площ с минимално въздействие върху околната среда.

1. **Предлагани методи за строителство.**

Основният метод за реализация на инвестиционното предложение е **монтаж на мобилни (преносими) къщи** върху подготвени площадки, без извършване на тежки земекопни и бетонови дейности. Мобилните къщи ще бъдат доставяни готови или в модули, които се сглобяват на място. Този подход осигурява:

* съкратен срок за изграждане;
* минимално въздействие върху почвата и растителността;
* ограничаване на строителните отпадъци.

Паралелно с това, за част от обслужващите обекти (рецепция, склад, санитарни възли) се предвижда възможност за **традиционно строителство с леки конструкции** (бетонна основа, тухлени или панелни стени, топлоизолация). Това ще позволи постигане на по-голяма устойчивост и дълготрайност на обектите, които изискват ежедневно ползване и по-голяма функционалност.

В рамките на строителството ще се използват:

* настилки от трошена баластра за вътрешните алеи и паркинг зоната;
* ограничени количества инертни материали за изграждане на основи на обслужващите постройки;
* сглобяеми елементи за покривни и стенни конструкции.

Строителните дейности ще се изпълняват с **лека механизация**, без необходимост от тежки машини и без масивни изкопи, което гарантира запазване на естествените теренни и дренажни характеристики.

1. **Доказване на необходимостта от инвестиционното предложение.**

Инвестиционното предложение е продиктувано от нарастващата потребност от устойчиви и природосъобразни форми на туризъм в курортен комплекс Боровец. Съществуващата база за настаняване в района е съсредоточена основно в традиционни хотели и ваканционни сгради, които не винаги отговарят на търсенето на туристи, предпочитащи алтернативни и екологични варианти за почивка.

Реализацията на апартаментен хотел - глемпинг комплекс ще допринесе за:

* **Диверсификация на туристическия продукт** чрез предлагане на модерна форма на настаняване – мобилни къщи и зони за кемпери/каравани;
* **Привличане на нови целеви групи туристи**, включително любители на природата, планински спортове и устойчивия туризъм;
* **Подобряване на конкурентоспособността на Боровец** като туристическа дестинация, съобразена със съвременните европейски тенденции за „еко“ и „зелено“ настаняване;
* **Икономически ползи** за общината и региона – създаване на работни места, увеличаване на приходите от туристически такси и стимулиране на местния бизнес (доставки, услуги, транспорт).

Проектът е с малък мащаб и ниска екологична натовареност, което го прави съвместим с околната среда и подходящ за интегриране в съществуващата туристическа инфраструктура. По този начин инвестиционното предложение съчетава социално-икономически ползи с опазване на природните ресурси и създаване на устойчив модел за развитие на туризма.

1. **План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.**

Инвестиционното предложение ще се реализира в **поземлен имот с идентификатор 65231.920.278**, с площ 2 978 кв.м., находящ се в к.к. Боровец, община Самоков, Софийска област. Съгласно действащия устройствен план територията е предназначена за курортно строителство и туристическа дейност.

Имотът е с ясно очертани граници съгласно скица от Агенцията по геодезия, картография и кадастър, и попада в Туристическо ядро – Боровец, трайно предназначение на територията „горска територия“ с начин на трайно ползване „друг вид недървопроизводителна горска площ“.

**Физически характеристики:**

* Общата площ е 2 978 кв.м., като застрояването ще бъде с нисък интензитет – мобилни къщи с площ между 24 - 40 кв.м., височина до 5 - 6 м, зона за каравани/кемпери, обслужващи постройки и паркинг.
* Строителният отпечатък е минимален, без масивно застрояване и тежки земекопни дейности.
* Достъпът се осъществява чрез съществуваща пътна мрежа.

**Природни характеристики:**

* Районът е с характерна за Боровец смесена горска растителност; съществуващата дървесна и храстова растителност ще бъде запазена максимално.
* Не се засягат водни обекти, земни недра или защитени природни територии.
* Територията не е свлачищна и не е изложена на значими природни бедствия.

**Антропогенни характеристики:**

* Имотът се намира в курортната зона на Боровец, в близост до вече изградени туристически обекти, хотели и вилни сгради.
* Инвестиционното предложение е в съответствие с характера на заобикалящата среда – туристическа инфраструктура с малък мащаб и екологичен фокус.

**Елементи от Националната екологична мрежа (Натура 2000):**

* Най-близките защитени зони по Директивата за местообитанията и Директивата за птиците се намират извън границите на имота. Реализацията на проекта не предполага пряко или косвено отрицателно въздействие върху тях.
* Не се предвижда засягане на ценни местообитания или видове.

**Най-близко разположени обекти, подлежащи на здравна защита, и отстояния до тях:**

* В района има функциониращи хотели, почивни станции и вилни зони. Най-близките жилищни и туристически сгради се намират на повече от 50 м от имота.
* Не се предвижда дейност, която да генерира шум, замърсяване или друг здравен риск за обкръжаващите обекти.

**9.** **Съществуващо земеползване по границите на площадката или трасето на инвестиционното предложение.**

Поземленият имот с идентификатор **65231.920.278** с площ 2 978 кв.м., в който се предвижда реализация на инвестиционното предложение, се намира в рамките на зона – терен за малки и семейни хотели в общия устройствен план на курортен комплекс Боровец, община Самоков, Софийска област.

**По границите на имота съществуващото земеползване е както следва:**

* **Северна граница** – съседен поземлен имот с предназначение урбанизирана територия НТП, за друг вид застрояване, използван за туристическа дейност и курортни функции, част от вилна зона на Боровец
* **Източна граница** – обслужваща пътна мрежа, осигуряваща достъп до обекта и до съседни урбанизирани терени;
* **Южна граница** – съседен урбанизиран имот НТП с предназначение за курортен хотел, почивен дом.
* незастроен горски терен с характерна растителност (иглолистни и широколистни дървета), използван за рекреация и туризъм;
* **Западна граница** – незастроен имот горска територия, НТП за друг вид застрояване.

**Заключение:**  
Теренът попада в зона Туристическо ядро - Боровец, определена за курортно строителство и туристическа дейност съгласно действащия Общ устройствен план. Съществуващото земеползване в съседство е в пълна съвместимост с предвиденото инвестиционно предложение, като не се засягат земеделски земи или защитени територии.

**10. Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.**

В обхвата на инвестиционното предложение – поземлен имот с идентификатор **65231.920.278**, с площ 2 978 кв.м., находящ се в к.к. Боровец, **не попадат чувствителни или уязвими територии** по смисъла на националното законодателство и европейските директиви.

**Чувствителни и уязвими зони:**

* Имотът не попада в зони, определени като чувствителни по Наредба № N-4/2012 г. (засягащи замърсяване с нитрати от земеделски източници, заустване на отпадъчни води или повърхностни води с ограничен капацитет за самопречистване).
* Не е част от уязвими зони за замърсяване с нитрати от земеделски източници.

**Защитени територии по Закона за защитените територии:**

* В непосредствените граници на имота не се намират национални паркове, резервати, поддържани резервати, защитени местности или природни забележителности.
* Най-близките защитени природни територии от мрежата **Натура 2000** – както по Директивата за местообитанията (92/43/ЕИО), така и по Директивата за птиците (2009/147/ЕС)са извън обсега на инвестиционното предложение и не се очаква пряко или косвено въздействие върху тях.

**Санитарно-охранителни зони:**

* В рамките на имота и в непосредствена близост **няма изградени или планирани санитарно-охранителни зони около водоизточници** за питейно-битово водоснабдяване.
* В района на обекта не се намират минерални водоизточници, използвани за лечебни или профилактични цели.

**Национална екологична мрежа (Натура 2000):**

* Имотът не попада в границите на защитени зони от Европейската екологична мрежа „Натура 2000“.
* Най-близките зони по Директивата за местообитанията (92/43/ЕИО) и по Директивата за птиците (2009/147/ЕО) са разположени на значително разстояние извън обхвата на инвестиционното предложение.
* С оглед на мащаба и характера на проекта (разполагане на мобилни къщи и обслужваща инфраструктура с минимален отпечатък върху терена), **не се очаква значимо отрицателно въздействие върху местообитания, видове и екологичната свързаност на мрежата Натура 2000**.

**Заключение:**  
Инвестиционното предложение е разположено в Туристическо ядро – Боровец, зона за курортно строителство и туристическа дейност. Не засяга чувствителни територии, санитарно-охранителни зони и е извън границите на защитените зони от Националната екологична мрежа.

**11. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство).**

Реализацията на инвестиционното предложение **не предполага извършването на допълнителни дейности извън рамките на самия проект**. В частност:

* **Не се предвижда добив на строителни материали** или експлоатация на земни недра;
* **Не се предвижда изграждане на нови водопроводи или канализационни колектори**, тъй като имотът ще бъде присъединен към съществуващата ВиК мрежа;
* **Не се предвижда изграждане на нови далекопроводи или енергийни съоръжения**, освен стандартно електроприсъединяване към съществуващата мрежа и използване на фотоволтаични панели с батерии за съхранение на енергия;
* **Не се предвижда жилищно строителство** или други съоръжения, извън описаните в инвестиционното намерение – мобилни къщи, зона за каравани/кемпери, рецепция, склад и паркинг зона.

**12. Необходимост от други разрешителни, свързани с инвестиционното предложение.**

За реализиране на инвестиционното предложение ще бъдат необходими следните административни актове и съгласувателни процедури, съгласно действащото българско законодателство:

* **Разрешение за строеж**, издавано от община Самоков, след одобрение на инвестиционните проекти (чл. 148 от ЗУТ);
* **Становище/решение по реда на Закона за опазване на околната среда (ЗООС)**, във връзка с необходимостта от преценка за необходимостта от ОВОС;
* **Становище по чл. 31 от Закона за биологичното разнообразие (ЗБР)**, свързано с евентуално въздействие върху защитени зони (Натура 2000);
* **Присъединяване към електроразпределителната мрежа** – договор със съответното ЕРП;
* **Присъединяване към ВиК мрежата** – договор със съответното ВиК дружество;
* При необходимост – **разрешение за ползване/въвеждане в експлоатация** (Акт 16), след завършване на строителството.

**III. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно:**

**1. Съществуващо и одобрено земеползване**  
Поземлен имот с идентификатор **65231.920.278** с площ 2 978 кв.м., се намира на територията, регулирана от Общия устройствен план на к.к. Боровец, община Самоков. Съгласно действащия Общ устройствен план, територията е предназначена за курортно строителство и туристическа дейност. Реализацията на инвестиционното предложение е в съответствие с одобреното предназначение.

**2. Мочурища, крайречни области, речни устия**  
В обхвата на имота и в непосредствена близост няма мочурища, крайречни зони или речни устия. Инвестиционното предложение не засяга водни площи или влажни зони.

**3. Крайбрежни зони и морска околна среда**  
Имотът не попада в крайбрежна зона и не е свързан с морска околна среда.

**4. Планински и горски райони**  
Обектът е разположен в **планинска горска територия** в Рила планина, в рамките на курортен комплекс Боровец. Съществуващата горска растителност ще бъде максимално запазена, като проектът е с нисък строителен отпечатък и без масивни изкопни дейности. Не се очаква неблагоприятно въздействие върху околната природна среда.

**5. Защитени със закон територии**  
Имотът **не попада в границите на защитени територии** по Закона за защитените територии (резервати, национални паркове, защитени местности или природни забележителности). Най-близките защитени територии са на значително разстояние и извън зоната на въздействие на проекта.

**6. Засегнати елементи от Националната екологична мрежа (Натура 2000)**  
Поземленият имот **не попада в защитена зона от мрежата Натура 2000**. Най-близките защитени зони по Директивата за местообитанията и по Директивата за птиците са извън границите на обекта. Предвид характера на проекта не се очаква пряко или косвено отрицателно въздействие върху елементи на мрежата.

**7. Ландшафт и обекти с историческа, културна или археологическа стойност**  
Районът на инвестиционното предложение няма регистрирани недвижими културни ценности или археологически обекти. Ландшафтът е типичен за планински курорт – съчетава горски масиви и изградена туристическа инфраструктура. Визуалното въздействие ще бъде ограничено поради ниската височина на мобилните къщи и тяхното хармонично вписване в средата.

**8. Територии и/или зони и обекти със специфичен санитарен статут или подлежащи на здравна защита**  
В рамките на имота и в съседните терени **няма санитарно-охранителни зони около водоизточници** за питейно-битово водоснабдяване или минерални извори. Най-близките жилищни и туристически сгради се намират на безопасно разстояние, като инвестиционното предложение не предвижда дейности, които да създават риск за здравето или комфортa на населението и туристите.

**IV. Тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение:**

**1. Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и защитените територии**  
Инвестиционното предложение е с малък мащаб и нисък строителен отпечатък.

* **Население и здраве:** не се очакват неблагоприятни въздействия – липсват източници на шум, прах или химични замърсители.
* **Материални активи:** не се засягат съществуващи сгради или инфраструктура.
* **Културно наследство:** в района няма регистрирани обекти на културно-историческо наследство.
* **Въздух:** временни емисии при доставка и монтаж на къщите, след което няма замърсяване.
* **Води:** използва се съществуваща ВиК мрежа, без замърсяване на повърхностни или подземни води.
* **Почви и земни недра:** не се предвижда масивно строителство, почвената структура се запазва.
* **Ландшафт и климат:** вписване в съществуващия туристически облик на Боровец; принос за устойчив туризъм.
* **Биоразнообразие и защитени територии:** няма засягане на защитени територии или видове.

**2. Въздействие върху елементи от Националната екологична мрежа (Натура 2000)**  
Имотът не попада в границите на защитени зони. Най-близките зони са извън обсега на въздействие. Не се очакват кумулативни или косвени отрицателни ефекти върху местообитания или видове.

**3. Последици от уязвимостта на инвестиционното предложение от риск от аварии/бедствия**  
Районът не е свлачищен, не е изложен на риск от наводнения или лавини. Основният потенциален риск е пожар, за който са предвидени противопожарни мерки (хидранти, пожарогасители).

**4. Вид и естество на въздействието**

* Пряко: минимални въздействия по време на строителната фаза (транспорт, шум).
* Непряко: положително въздействие върху местната икономика чрез развитие на туризма.
* Кумулативно: ограничено, тъй като проектът е с малък капацитет.
* Характер: краткотрайни отрицателни въздействия при изграждането; дълготрайни положителни ефекти чрез развитие на екотуризъм.

**5. Степен и пространствен обхват на въздействието**  
Въздействието е ограничено в рамките на имота (2 978 кв.м.) и прилежащите терени.

* Засегнато население: не се очаква пряко засягане на жители.
* Населени места: к.к. Боровец (курортна зона с временни посетители), гр. Самоков (административен център).

**6. Вероятност, интензивност и комплексност на въздействието**  
Вероятността от отрицателни ефекти е ниска; интензивността – слаба и краткотрайна.

**7. Очаквано настъпване, продължителност, честота и обратимост**

* Временни въздействия: монтаж и доставка на съоръжения (обратими).
* Постоянни въздействия: промяна в ландшафта чрез вписването на туристическия комплекс (с нисък визуален ефект).

**8. Комбиниране с други инвестиционни предложения**  
В района има туристически обекти, но предвид малкия мащаб и екологичния характер на проекта, не се очаква значимо кумулативно въздействие.

**9. Възможност за ефективно намаляване на въздействията**

* Максимално запазване на растителността.
* Разделно събиране на отпадъци.
* Енергийна ефективност (фотоволтаици).
* Ограничаване на автомобилния достъп в зоната на мобилните къщи.

**10. Трансграничен характер на въздействието**  
Не се предвижда трансгранично въздействие – проектът е с малък мащаб, локален характер и е отдалечен от национални граници.

**11. Мерки за предотвратяване, намаляване или компенсиране на въздействията**

* Съобразяване с екологичните норми при строителните дейности.
* Използване на екологични материали и технологии.
* Опазване на растителността и минимално засягане на терена.
* Рекултивация на временни монтажни площадки.
* Прилагане на противопожарни и санитарни мерки.

**V. Обществен интерес към инвестиционното предложение.**

Инвестиционното предложение за изграждане на апартаментен хотел - глемпинг комплекс с мобилни къщи и зона за каравани/кемпери в к.к. Боровец попада в туристически район с утвърдено предназначение за рекреация и курортно строителство.

**1. Очакван обществен интерес и ползи:**

* Създаване на нова възможност за природосъобразен и устойчив туризъм, отговарящ на съвременните тенденции за екологични форми на настаняване;
* Разширяване на туристическото предлагане в Боровец чрез алтернатива на традиционните хотелски комплекси;
* Подобряване на икономическите перспективи на региона чрез създаване на заетост и допълнителни приходи за местната общност;
* Повишаване атрактивността на курорта сред млади туристи, семейства и чуждестранни посетители, които търсят близост до природата.
* Възможен интерес от страна на местната общност и неправителствени организации относно въздействието върху природата и ландшафта;
* Очакванията са, че поради малкия мащаб, минималния строителен отпечатък и устойчивите решения, проектът няма да срещне обществено недоволство.

**3. Форми за информираност и участие на обществеността:**

* Публикуване на информация за инвестиционното предложение на интернет страницата на община Самоков и в местни медии, съгласно изискванията на ЗООС;
* Провеждане на обществени обсъждания при необходимост, с цел събиране на мнения и предложения от заинтересованите страни;
* Възможност за подаване на становища и възражения от граждани и организации в предвидения от закона срок.

**Заключение:**  
Общественият интерес към предложението се очаква да бъде предимно положителен, поради приноса за устойчивото развитие на туризма в Боровец и липсата на значими негативни въздействия върху околната среда.